b'\n_START_ARTICLE_\nJ\xc3\xa9r\xc3\xa9my Cl\xc3\xa9ment\n_START_SECTION_\nKlubkarriere\n_START_PARAGRAPH_\nCl\xc3\xa9ment startede sin seniorkarriere i 2003 hos Olympique Lyon, hvor han ogs\xc3\xa5 havde tilbragt sine ungdoms\xc3\xa5r. Han blev b\xc3\xa5de i 2004, 2005 og 2006 fransk mester med klubben, inden han i 2006 pr\xc3\xb8vede lykken i skotsk fodbold, hos traditionsklubben Rangers F.C. Opholdet her blev dog ingen succes, og allerede \xc3\xa5ret efter flyttede han tilbage til Frankrig, hvor han skrev kontrakt med hovedstadsklubben Paris Saint-Germain. Han vandt i 2008 Liga Cuppen med klubben.\n_START_SECTION_\nLandshold\n_START_PARAGRAPH_\nCl\xc3\xa9ment har (pr. februar 2009) endnu ikke debuteret for det franske A-landshold. Som ungdomsspiller opn\xc3\xa5ede han dog fra 2005 til 2006 seks kampe for landets U-21 landshold.'